text: দক্ষিণ সুনামগঞ্জের ৮ টি ইউনিয়নের মাঝে নগদ ৫ লক্ষ টাকা বিতরণ করেন পরিকল্পনামন্ত্র্রী এম এ মান্নান - সংবাদ প্রতিদিন
  দক্ষিণ সুনামগঞ্জের ৮ টি ইউনিয়নের মাঝে নগদ ৫ লক্ষ টাকা বিতরণ করেন পরিকল্পনামন্ত্র্রী এম এ মান্নান
  প্রকাশিত: ৭:৫৬ অপরাহ্ণ, মে ২১, ২০২০
  পরিকল্পনামন্ত্রী আলহাজ্ব এম এ মান্নান এমপি বলেছেন, মহামারি করোনা পরিস্থিতি মোকাবেলায় আল্লাহকে স্মরণ করুন সকলকে সচেতন থাকতে হবে। প্রধানমন্ত্রী এই দুর্যোগ মোকাবেলায় সর্বোচ্চ গুরুত্ব দিয়েছেন। দেশের অসহায় মানুষের পাশে দাড়িয়েছেন। দেশের মানুষ যেন কষ্ট বুঝতে না পারে সেজন্য ঘরে ঘরে প্রধানমন্ত্রী শেখ হাসিনার নির্দেশে খাদ্য পৌছে দেয়া হচ্ছে। আল্লাহর দয়ায় দেশে খাদ্যের কোন অভাব নাই। তিনি বলেন, করোনা ভাইরাস প্রতিরোধে সবাইকে ঘরে থাকতে হবে। আপনারা ঘরে থাকুন। আমরা খাদ্য পৌছে দিবো। এ সময়ে মানসেবায় নিজেকে উৎস্বর্গ করতে হবে। কাজেই কোন ভয় নেই আল্লাহর হুকুমে শেখ হাসিনা থাকতে কাউকে না খেয়ে থাকতে হবে না।
  বৃহস্পতিবার সকাল সসাড়ে ১১টায় দক্ষিণ সুনামগঞ্জ উপজেলা পরিষদের প্রাঙ্গণে পরিকল্পনামন্ত্রী এম এ মান্নানের সেচ্ছাধীন তহবিল থেকে উপজেলার ৮ টি ইউনিয়নের হতদরিদ্র ৩৪০ টি পরিবারের মাঝে ৫ লক্ষ টাকার নগদ অর্থ বিতরণ অনুষ্ঠানে প্রধান অতিথির বক্তব্যে তিনি এসব কথা বলেন। এসময় অন্যান্যদের মাঝে উপস্থিত ছিলেন, দক্ষিণ সুনামগঞ্জ উপজেলা নির্বাহী অফিসার জেবুন নাহার শাম্মী, উপজেলা পরিষদের ভাইস চেয়ারম্যান প্রভাষক নূর হোসেন, উপজেলা সমবায় কর্মকর্তা মাসুদ আহমদ, পরিকল্পনামন্ত্রীর একান্ত রাজনৈতিক সচিব হাসনাত হোসেন, জেলা কৃষকলীগের সদস্য মাসুক মিয়া, দক্ষিণ সুনামগঞ্জ প্রেসক্লাবের সভাপতি কাজী জমিরুল ইসলাম মমতাজ, উপজেলা বঙ্গবন্ধু প্রজন্মলীগের সাধারণ সম্পাদক জহিরুল ইসলাম অমিত, উপজেলা কৃষকলীগের যুগ্ম আহবায়ক আব্দুল গণী ভান্ডারী,আওয়ামী লীগ নেতা আসাদুর রহমান, যুবলীগ নেতা মাসুক পারভেজ, ইউএনও অফিসের গোপনীয় সহকারী অনুরাধা মুন্নি ও নাজির আবু বকর সিদ্দিক সহ প্রমুখ।